҃си́ же и поми́луй ст҃ѣ́йшій прави́тельствующій сѷно́дъ, со всѣ́ми бл҃гочести́выми архіерє́и, и ве́сь ѡсщ҃е́нный чи́нъ и при́четъ церко́вный, и да́руй ѝмъ цѣ́лѡ, безмяте́жнѡ, бл҃говѣ́рнѡ, пра́вѡ, по преда́нію ст҃ы́хъ апс̑лъ и ст҃ы́хъ ѻтє́цъ, на вселе́нскихъ собо́рѣхъ дх҃омъ ст҃ы́мъ узако́ненному, исправля́ти сло́во твоея̀ и́стины:заблу́ждшыя же ѿ правосла́вныя вѣ́ры єретікѝ и ѿсту́пники къ позна́нію и́стины призовѝ:невѣ̂рныя просвѣтѝ, да тя̀ увѣ́дятъ:грѣ̂шныя къ покая́нію приведѝ:дѣ́вствующымъ чистоту̀ и воздержа́ніе да́руй, бра̂чнымъ ст҃ы́ню:вдови́цамъ и си̂рымъ бу́ди воспита́ніе, ни́щымъ покро́въ, стра́нствующымъ возвраще́ніе, пла́вающымъ приста́нище:ка́ющымся проще́ніе да́руй, пла́чущымъ утѣше́ніе, бл҃ги̂мъ во бл҃гости пребыва́ти, срє́днимъ лу́чшымъ бы́ти, согрѣша́ющымъ во исправле́ніе приходи́ти